**ANUNȚ PUBLIC**

**pentru funcționarul public care va putea exercita cu caracter temporar funcția publică de conducere vacantă de inspector șef, gradul II al Gărzilor Forestiere teritoriale,**

**respectiv Brașov, București, Focșani, Oradea, Timișoara**

**Descrierea funcţiei publice:**

Nivelul postului: conducere

Identificarea funcţiei publice: inspector șef, gradul II

Durata timpului de lucru: 8 ore/zi (40 ore/săptămână), perioadă determinată

**Condițiile de ocupare a unei funcții publice potrivit art. 465 din Codul administrativ**

a) are cetățenia română și domiciliul în România;

b) cunoaște limba română, scris și vorbit;

c) are vârsta de minimum 18 ani împliniți;

d) are capacitate deplină de exercițiu;

e) este apt din punct de vedere medical și psihologic să exercite o funcție publică. Atestarea stării de sănătate se face pe bază de examen medical de specialitate, de către medicul de familie, respectiv pe bază de evaluare psihologică organizată prin intermediul unităților specializate acreditate în condițiile legii;

f) îndeplinește condițiile de studii și vechime în specialitate prevăzute de lege pentru ocuparea funcției publice, conform informațiilor de mai sus din anunț;

g) nu a fost condamnată pentru săvârșirea unei infracțiuni contra umanității, contra statului sau contra autorității, infracțiuni de corupție sau de serviciu, infracțiuni care împiedică înfăptuirea justiției, infracțiuni de fals ori a unei infracțiuni săvârșite cu intenție care ar face-o incompatibilă cu exercitarea funcției publice, cu excepția situației în care a intervenit reabilitarea, amnistia postcondamnatorie sau dezincriminarea faptei;

h) nu le-a fost interzis dreptul de a ocupa o funcție publică sau de a exercita profesia ori activitatea în executarea căreia a săvârșit fapta, prin hotărâre judecătorească definitivă, în condițiile legii;

i) nu a fost destituită dintr-o funcție publică sau nu i-a încetat contractul individual de muncă pentru motive disciplinare în ultimii 3 ani;

j) nu a fost lucrător al Securității sau colaborator al acesteia, în condițiile prevăzute de legislația specifică;

**Condiții specifice pentru ocuparea postului**

* să fie funcţionar public;
* studii superioare de lungă durată, absolvite cu diplomă de licență sau echivalentă în domeniul silvicultură;
* să fie absolvent cu diplomă al studiilor universitare de master în domeniul administrației publice, management sau în specialitatea studiilor necesare ocupării funcţiei publice sau cu diplomă echivalentă conform prevederilor art. 57 [alin. (2)](https://lege6.ro/App/Document/geztqmjwgq4ts/legea-invatamantului-superior-nr-199-2023?pid=538065805&d=2025-08-26#p-538065805) din Legea învățământului superior nr. 199/2023;
* minimum 7 ani vechime în specialitatea studiilor;
* utilizator independent Microsoft Office (word, excel, Power Point) - nivel avansat, se dovedește cu diplome/certificate sau se poate solicita susținerea unei probei suplimentare;
* nu are sancțiuni disciplinare neradiate în condițiile legii.

**Documentele necesare pentru înscriere:**

1. formularul de înscriere;
2. prezentarea viziunii de management pe termen scurt;
3. CV;
4. certificat de cazier judiciar, fără înscrisuri, în termenul de valabilitate;
5. certificat de cazier fiscal, fără înscrisuri, în termen de valabilitate;
6. copia actului de identitate sau orice alt document care atestă identitatea, potrivit legii, aflate în termen de valabilitate;
7. copia certificatului de căsătorie sau a altui document prin care s-a realizat schimbarea de nume, după caz;
8. copii ale documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
9. copia carnetului de muncă, a adeverinței eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
10. copia actului care atestă competențele în domeniul tehnologiei informației - nivel avansat. În cazul în care candidatul nu deține o astfel de atestare, acesta va susține proba pentru testarea competențelor în domeniul tehnologiei informației, conform precizărilor din prezentul anunț;
11. acordul, de principiu, privind detașarea din partea conducătorului instituției în cadrul căreia candidatul are funcția de bază (în situația în care nu este angajat al Gărzii Forestiere teritoriale). Acest document va fi depus până la data de 08.09.2025.

***Documentele se vor transmite scanat, până la data de 04 septembrie 2025 – ora 1630, la adresa de e-mail cristian.tomescu@mmediu.ro .***

**PUBLICAT PE PAGINA DE INTERNET:** [**www.mmediu.ro**](http://www.mmediu.ro) **, www.gfn.gov.ro și pe site-ul Gărzilor Forestiere teritoriale în data de 27.08.2025.**

După verificarea dosarelor de înscriere de un grup tehnic format din funcționari publici din cadrul Ministerului Mediului, Apelor și Pădurilor și al Gărzii Forestiere Naționale, se va afișa lista cu persoanele care întrunesc condiţiile de bază pentru a participa la interviu, precum și programarea la etapa de susținere a probei suplimentare pentru evaluarea competențelor specifice (după caz) și la interviu care va avea loc în perioada 9-10 septembrie 2025.

În vederea participării la proba suplimentară de competențe în domeniul tehnologiei informației, persoanele înscrise care nu fac dovada deținerii competențelor în domeniul tehnologiei informației vor fi prezente în data de **09-10.09.2025** la ora 845 la sediul Ministerului Mediului, Apelor și Pădurilor, bld. Libertății, nr. 12, sectorul 5, București, pentru testarea competențelor în domeniul tehnologiei informației - nivel avansat.

Pentru interviu, persoanele admise în urma analizei dosarelor și probei suplimentare de competențe în domeniul tehnologiei informației, vor fi prezente în perioada data **09-10 septembrie 2025** la sediul Ministerului Mediului, Apelor și Pădurilor, bld. Libertății, nr. 12, Sector 5, București, conform programării ce se va posta pe pagina de internet [www.mmediu.ro](http://www.mmediu.ro), [www.gfn.gov.ro](http://www.gfn.gov.ro), și pe site-ul Gărzilor Forestiere teritoriale.

**ETAPELE SELECȚIEI:**

1. Depunerea documentelor: 27 august - 4 septembrie, ora 16:30
2. Analiza dosarelor pentru îndeplinirea condițiile obiective: 05-08 septembrie 2025;
3. Proba suplimentară de competențe în domeniul tehnologiei informației: 09-10.09.2025, începând cu ora 900;
4. Interviul: 09-10 septembrie - dacă vor fi mai multe persoane înscrise se poate prelungi perioada de susținere a interviului. Programarea la interviu se va comunica ulterior selecției dosarelor. Interviul va fi înregistrat video și audio, iar ulterior va fi postat pe site-ul Ministerului Mediului, Apelor și Pădurilor - fiind condiție eliminatorie pentru a putea fi selectat pentru acest post. Interviul va fi susținut în fața ministrei în funcție (în măsura disponibilității), a 2 reprezentanți ai Gărzii Forestiere Naționale și a 4 reprezentanți ai Ministerului Mediului, Apelor și Pădurilor și un inspector-șef în funcție.
5. Dezbatere publică cu societatea civilă și în prezența reprezentanților instituțiilor de la lit. (d): ziua ulterioară încheierii interviurilor (data exactă depinde de finalizarea interviurilor)
6. Decizia anunțată de Ministerul Mediului, Apelor și Pădurilor: ulterior interviurilor, în termen cât mai rapid posibil care să permită și analiza tuturor informațiilor.

**Dacă în urma analizei de către Ministrul Mediului, Apelor și Pădurilor a tuturor informațiilor reiese că niciun candidat nu se califică la standardele de profesionalism și etică necesare pentru a fi numit în funcție, va fi reluat un proces prin care să fie identificat o persoană care să îndeplinească aceste standarde.**